Lav et referat af nedenstående tekst:

Tekst:
Når en bil holder stille på en af motorvejens kørebaner er det en meget alvorlig situation, der øger risikoen for færdselsuheld. De skal en ny kampagne nu rette op på. Kampagnen, der starter i dag, er sat i værk af Vejdirektoratet i samarbejde med politiet og foregår i alle afkroge af landet. Opfordringen til at ringe 112 er en helt ny anbefaling, og den gælder altså kun, hvis bilen holder stille i en af motorvejens vognbaner, det skriver Vejdirektoratet i en pressemeddelelse. Kampagnen skal øge trafiksikkerheden og fremkommeligheden på motorvejene. - Et uheld på motorvejen er altid alvorligt, hvis man holder stille i en vognbane og kræver hurtig hjælp. Det er vigtigt, at bilen kommer af vejen så hurtigt som muligt, så der ikke opstår følgeuheld. Det er sådan, vi skal til at tænke fremover, og derfor skal man ikke tøve med at ringe 112 for hjælp. Det er et spørgsmål om at få trafikken til at flyde sikkert og hurtigt, men det er også et spørgsmål om at redde menneskeliv, for det er farligt at opholde sig midt på en motorvej, siger transportministeren, Benny Engelbrecht, Socialdemokratiet, i en pressemeddelelse fra Vejdirektoratet. Vejdirektoratet vurderer, at der cirka er 800 køretøjer, der havarerer på motorvejene hvert år, som burde ringe 112, men ikke gør det. Derudover bliver der hvert år registreret omkring 2300 uheld på danske motorveje.

Referat:
Vejdirektoratet er gået sammen med politiet om en ny, landsdækkende kampagne, der skal få folk til at ringe 112, hvis de går i stå på motorvejen og holder stille på kørebanen.